Komisijos sprendimas
2001 m. rugpjūčio 6 d.
iš dalies keičiantis Sprendimą 94/984/EB dėl šviežios paukštienos importo iš Brazilijos
(pranešta dokumentu Nr. C(2001) 2469)
(tekstas svarbus EEE)
(2001/659/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [1], su paskutiniais pakeitimais, padarytais Direktyva 1999/89/EB [2], ypač į jos 11 ir 12 straipsnius,
kadangi:
(1) 1994 m. gruodžio 20 d. Komisijos sprendime 94/984/EB, nustatančiame veterinarinius reikalavimus ir veterinarijos sertifiktus importuojant šviežią paukštieną iš tam tikrų trečiųjų šalių [3], su paskutiniais pakeitimais, padarytais Sprendimu 2001/598/EB [4], numato veterinarinius sertifikatus, sudarytus iš dviejų skirtingų sveikumo patvirtinimų, A ir B pavyzdžio, kurio naudojimas priklauso nuo Niukaslio ligos situacijos atitinkamoje šalyje.
(2) Tam tikri Brazilijos regionai turi teisę naudoti A pavyzdžio sertifikatus šviežios paukštienos eksportui į Bendriją.
(3) Niukaslio ligos protrūkiai turėjo įtakos kai kuriems Goiás valstijos nekomerciniams naminių paukščių pulkams. Dėl to šis Brazilijos regionas, kuriam leista eksportuoti šviežią paukštieną į Bendriją, yra jau apimtas Niukaslio ligos.
(4) 2000 m. spalio mėn. Komisijos tarnybų atlikto patikrinimo gyvūnų sveikatos padėčiai įvertinti metu ir iš Brazilijos institucijų gautos papildomos informacijos paaiškėjo, kad ligų kontrolės priemonės, skirtos Niukastlio ligos protrūkiui stabdyti, yra lygiavertės toms, kurios nustatytos 1992 m. liepos 14 d. Tarybos direktyvoje 92/66/EEB, nustatančioje Bendrijos priemones, skirtas kontroliuoti Niukaslio ligą [5] su paskutiniais pakeitimais, padarytais Austrijos, Suomijos ir Švedijos stojimo aktu.
(5) Tuo remiantis, vertėtų ir toliau leisti importuoti šviežią paukštieną iš šio regiono. Dėl to A sveikumo patvirtinimo pavyzdys turėtų būti iš dalies pakeistas.
(6) Šis sprendimas turėtų būti taikomas tik toms paukštienos rūšims, kurios nurodytos 1971 m. vasario 15 d. Tarybos direktyvoje 71/118/EEB dėl sveikatos problemų, turinčių įtakos šviežios paukštienos gamybai ir tiekimui į rinką [6] su paskutiniais pakeitimais, padarytais Direktyva 97/79/EB [7], ir prireikus atskiru sprendimu nustatyti gyvūnų sveikatos reikalavimus ir kitų paukštienos rūšių veterinarinį sertifikavimą.
(7) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 94/984/EB II priedo 2 dalies A pavyzdys iš dalies keičiamas pagal šio sprendimo priedą.
2 straipsnis
Šis sprendimas taikomas šviežiai paukštienai, patvirtintai nuo 2001 m. rugsėjo 1 d.
3 straipsnis
Šis sprendimas skirtas valstybėms narėms.
Priimta Briuselyje, 2001 m. rugpjūčio 6 d.